Kosningaspjall Vísis : Orðspor Sjálfstæðisflokksins ekki beðið hnekki á kjörtímabilinu Guðlaugur Þór Þórðarson , þingmaður Sjálfstæðisflokksins , telur að þrátt fyrir margvíslega ólgu á liðnu kjörtímabili hafi orðspor flokksins ekki beðið hnekki á síðustu árum . Þvert á móti hafi hróður hans aukist í kjölfar framgöngu hans í efnahagsmálum . Þetta kom fram í máli Guðlaugs í Kosningaspjalli Vísis í dag . Þar var hann spurður hvernig hann mæti stöðu flokksins í aðdraganda kosninganna . Margt hafi gengið á á kjörtímabilinu ; tveir ráðherrar hafi sagt af sér , kosningum var flýtt í kjölfar Panamalekans þar sem nöfn tveggja ráðherra Sjálfstæðisflokksins komu fyrir og þá settu langvarandi illdeilur á vinnumarkaði einnig svip sinn á kjörtímabilið . Guðlegur telur þó að það hafi ekki sett mark sitt á orðstír Sjálfstæðisflokksins . Hann segir því í raun öfugt farið . „ Það sem skiptir máli er auðvitað hvaða árangri við höfum náð og hann er óumdeildur , “ segir Guðlaugur Þór . Í því samhengi nefnir Guðlaugur að margt af því sem Sjálfstæðisflokkurinn réðst í á kjörtímabilinu „ var eitthvað sem menn töldu að væri ekki hægt , “ svo sem afnám hafta , bættur hagur heimilianna , viðsnúningur í ríkisfjármálunum meðfram skattalækkunum . Ríkisstjórn Sjálfstæðisflokks eða borgarstjórnarflokkana „ Allt var þetta afgreitt út af borðinu sem eitthvað sem væri ekki hægt . Þetta er mikill árangur á mjög skömmum tíma , “ segir Guðlaugur . Hann segist ekki hafa áhyggjur af fylgi flokksins í síðustu skoðanakönnunum sem hafa gefið til kynna að Sjálfstæðisflokkurinn muni tapa umtalsverðum stuðningi frá síðustu kosningnum . „ Ég treysti því þegar menn munu gera þetta upp og leggja svo fyrir sig valkostina : annars vegar ríkisstjórn undir forystu Sjálfstæðisflokksins eða hins vegar þá flokka sem núna eru að stýra Reykjavíkurborg þá held ég að við fáum betri niðurstöðu en við sjáum nú í þessum skoðanakönnunum . “ Viðtalið við Guðlaug má sjá í heild sinni hér að ofan . Þar ber margt á góma ; svo sem hvort kaldhæðni sé fólgin í áherslum Sjálfstæðisflokksins á stöðugleika , hvort ráðist skuli í aðildarviðræður að Evrópusambandinu ásamt hinum ýmsu áherslum flokksins í öðrum málaflokkum . Oddný Harðardóttir formaður Samfylkingar segist ekki trúa því að stefnumál flokksins séu ástæða lítils fylgis sem hann mælist nú með í skoðanakönnunum því stefna flokksins sé sú besta í heimi . Hún hefur þó ekki skýringar á hinu litlu fylgi en þetta kom fram í viðtali við Oddnýju í Kosningaspjalli Vísis í dag . Vésteinn Valgarðsson , oddviti Alþýðufylkingarinnar í Reykjavíkurkjördæmi norður , segir hluta af markmiðum flokksins að koma málstað hans til fólksins .